Rikunarita-ORG/Wikinium huggingface dataset:
# 6ος αιώνας

Βυζαντινή εικόνα της Παναγίας με τον Χριστό βρέφος, 6ος αιώνας μ.Χ.
Ο **6ος αιώνας** είναι η περίοδος 501-600, σύμφωνα με το Ιουλιανό ημερολόγιο στην Κοινή Εποχή. Στη Δύση αυτόν τον αιώνα σηματοδοτεί το τέλος της Κλασσικής Αρχαιότητας και την αρχή του Μεσαίωνα.
Μετά την κατάρρευση της Δυτικής Ρωμαϊκής Αυτοκρατορίας στα τέλη του προηγούμενου αιώνα, η Ευρώπη έσπασε σε πολλά μικρά γερμανικά βασίλεια, τα οποία ανταγωνίζονταν σκληρά για τη γη και τον πλούτο. Από αυτή την αναταραχή οι Φράγκοι ήρθαν στο προσκήνιο, και χάραξαν μια αρκετά μεγάλη περιοχή που περιελάμβανε ένα μεγάλο μέρος της σύγχρονης Γαλλίας και της Γερμανίας. Εν τω μεταξύ, η Ανατολική Ρωμαϊκή Αυτοκρατορία άρχισε να επεκτείνεται υπό τον αυτοκράτορα Ιουστινιανό, ο οποίος τελικά ανακαταλάβει τη Βόρεια Αφρική από τους βανδάλους, και προσπάθησε να ανακτήσει πλήρως την Ιταλία, καθώς με την ελπίδα της αποκαταστάσεως του ρωμαϊκού έλεγχου των περιοχών που κάποτε κυριαρχούσαν από τη Δυτική Ρωμαϊκή Αυτοκρατορία. Μετά το θάνατο του Ιουστινιανού, τα περισσότερα από τα εδάφη του χάθηκαν.

Ο κόσμος στις αρχές του 6ου αιώνα μ.Χ.Κατά τη δεύτερη Χρυσή Εποχή των Σασσανιδών η αυτοκρατορία τους έφτασε στο απόγειο της δύναμής της υπό τον Χοσρόη Α. Η αυτοκρατορία Γκούπτα της βόρειας Ινδίας, σε μεγάλο βαθμό κατακλύστηκε από την Χουνα, στα μέσα του 6ου αι. Στην Ιαπωνία, η περίοδος Κοφούν έδωσε τη θέση της στην περίοδο Ασουκα. Στην Κίνα μετά την διάσπαση για περισσότερα από 150 χρόνια στην Νότια και Βόρεια δυναστεία, η Κίνα επανασυνδέθηκε με τη δυναστεία Σουι προς το τέλος του 6ου αιώνα. Τα τρία βασίλεια της Κορέας παρέμειναν όλον των 6ου αιώνα. Η Γκοκτουρκς έγιναν μια μεγάλη δύναμη στην Κεντρική Ασία μετά την ήττα των Ρουναν.

Στην Αμερική, οι Τεοτιουακάν άρχισαν να παρακμάζουν τον 6ο αιώνα, αφού έφθασε στο αποκορύφωμά τους μεταξύ του 150 και του 450 μ.Χ. Η Κλασική Περίοδο του πολιτισμού των Μάγια στην Κεντρική Αμερική.

## Γεγονότα

## Σημαντικοί άνθρωποι

## Εφευρέσεις, ανακαλύψεις, εισαγωγές
# Πορνεία

Πορνείο στο Άμστερνταμ
**Πορνεία** ονομάζεται η προσφορά του ιδίου σώματος σε αόριστο αριθμό προσώπων, προς συνουσία έναντι χρηματικής ή άλλης αμοιβής. Το άτομο που συστηματικά (ως επάγγελμα) παρέχει σεξουαλικές υπηρεσίες με τον τρόπο αυτό ονομάζεται «εκδιδόμενο». Η γυναίκα που «εκδίδεται» ονομάζεται επίσης «ιερόδουλη» ή κοινώς «πόρνη». «Πόρνος» ονομάζεται και ο άνδρας που έρχεται συχνά σε επαφή με πόρνες ή αυτός που προσφέρει σεξουαλικές υπηρεσίες έναντι χρημάτων, ενώ ήδη από την αρχαία Ελλάδα υπήρχαν άνδρες «ιερόδουλοι» που όμως δεν είχαν δικαίωμα ανεξάρτητης άσκησης του επαγγέλματός τους. Η πορνεία συχνά επίσης περιγράφεται ως «αγοραίος έρωτας» ή «αγοραίο σεξ» και κάποιες φορές αναφέρεται ως «το αρχαιότερο επάγγελμα του κόσμου». Λεπτομερείς νόμοι για την πορνεία είχαν ήδη θεσπιστεί από τον Σόλωνα στην αρχαία Αθήνα.

## Η πορνεία στην Ελλάδα

Κατά το ελληνικό δίκαιο η πορνεία ως επάγγελμα, δηλαδή η συστηματική επί χρήμασι προσφορά του ιδίου σώματος σε αόριστο αριθμό προσώπων προς συνουσία, δεν αποτελεί αδίκημα εφόσον ασκείται σύμφωνα με την κείμενη νομοθεσία. Απαιτείται όμως προηγουμένως άδεια της τοπικής αρμόδιας αρχής (αστυνομικής ή λιμενικής) για την εγκατάσταση του εκδιδόμενου προσώπου σε οποιοδήποτε οίκημα και ο χαρακτηρισμός αυτού ως «οίκος ανοχής». Ταυτόχρονα, επιβάλλεται και η παρακολούθηση της υγείας του εκδιδόμενου προσώπου από γιατρούς του δημοσίου.

Η προαγωγή στην πορνεία αποτελεί έγκλημα και ονομάζεται «μαστροπεία». Σύμφωνα με το άρθρο 349 του Ποινικού Κώδικα:

* *"παρ. 3: Όποιος κατ' επάγγελμα ή από κερδοσκοπία προάγει στην πορνεία γυναίκες τιμωρείται με φυλάκιση τουλάχιστον δεκαοκτώ μηνών και με χρηματική ποινή".*

Επίσης, στο καταργημένο άρθρο 347 του Ποινικού Κώδικα από τον Δεκέμβριο του 2015, οριζόταν ως παράνομη η πορνεία μεταξύ ανδρών. Πιο συγκεκριμένα, ο Ποινικός Κώδικας ανέφερε:

* *"παρ. 1: Η παρά φύση ασέλγεια μεταξύ αρρένων που τελέστηκε: α) με κατάχρηση μίας σχέσης εξάρτησης που στηρίζεται σε οποιαδήποτε υπηρεσία. β) από ενήλικο με αποπλάνηση προσώπου νεώτερου από δεκαεπτά ετών ή από κερδοσκοπία τιμωρείται με φυλάκιση τουλάχιστον τριών μηνών".*
* *"παρ. 2: Με την ίδια ποινή τιμωρείται και όποιος ασκεί την ασέλγεια της παρ. 1 κατ' επάγγελμα".*

## Δείτε επίσης

* Γενετήσιες σχέσεις στην αρχαία Ελλάδα
* Πορνεία στην αρχαία Ελλάδα
* Οίκος ανοχής

## Παραπομπές

## Προτεινόμενη βιβλιογραφία

* Φυτράκης, Ευτύχης, σε: Ν.Παρασκευόπουλος / Ε.Φυτράκης, *Αξιόποινες σεξουαλικές πράξεις*, εκδ. Σάκκουλα, 2011, σελ. 419-511.
* Πετρόπουλος, Ηλίας, *Το μπουρδέλο*, εκδ. Νεφέλη, 1991.
# Συνώνυμο

Γενικά με τον αρχαίο ελληνικό και σήμερα διεθνή χαρακτηρισμό **συνώνυμα** ή **συνώνυμες λέξεις**, (σύνθετη λέξη: *συν* + *όνομα*), φέρονται εκείνες που είναι μεν διαφορετικές μεταξύ τους πλην όμως παρουσιάζουν την ίδια περίπου σημασία σε αντιδιαστολή με τα ταυτόσημα ή ταυτόσημες λέξεις που φέρονται με την ίδια εντελώς σημασία.

Τα συνώνυμα απαιτούν ιδιαίτερη προσοχή διότι μπορεί να εκφράζουν το ίδιο νόημα πλην όμως με κάποιες διαφορές χρηστικές π.χ. άγω και φέρω. όπου η μητέρα φέρει στην αγκαλιά το παιδί της, αλλ' όμως δεν το άγει, ή ο στρατηγός άγει το στρατό και δεν το φέρει. Συνώνυμες λέξεις μπορεί να είναι διάφορα μέρη του λόγου όπως ουσιαστικά, επίθετα, ρήματα, κ.λπ. π.χ. ακούω - αφουγκράζομαι, άγω - φέρω, βλέπω - παρατηρώ - αγναντεύω, ξημέρωμα - χάραμα, κ.λπ., ή μεταξύ καθαρεύουσας και δημοτικής όπως θύρα - πόρτα , δίχως - χωρίς κ.λπ.

Συνώνυμες λέξεις παρατηρούνται σ΄ όλες τις γλώσσες του κόσμου. Αιτίες δημιουργίας τους κατά τους γλωσσολόγους των οποίων αποτελεί αντικείμενο έρευνας είναι:

1. Νεότερη δημιουργία λέξης σαφέστερη και εκφραστικότερη,
2. Σημασιολογική σύμπτωση νεότερης με παλαιότερη λέξη
3. Πολιτογράφηση ξένης λέξης ή άλλης εγχώριας διαλέκτου, (π.χ. ευχαριστώ - μερσί, εντάξει - οκέι).

Συνέπεια αυτών είναι να δημιουργείται ένας τεράστιος πλούτος συνωνύμων λέξεων ανάλογα με τον πλούτο της γλώσσας που απαντάται, για παράδειγμα στη νεοελληνική το ξυλοκόπημα κάποιου μπορεί ν' αναφερθεί ως: τον βάρεσε, ή τον χτύπησε, ή τον έδειρε, ή τον ξυλοφόρτωσε, ή τον μπαγλάρωσε, ή τον τσάκισε, ή τον έλιωσε, ή τον πέθανε, ή τον σάπισε στο ξύλο, κ.λπ.

Τέλος τα συνώνυμα επειδή μπορεί ν' αποτελούν ιδιαίτερο πρόβλημα, στη διπλωματία και στους μεταφραστές αποφεύγονται, κάνοντας χρήση των βασικότερων κατ' έννοια λέξεων.

## Σημειώσεις

Στη ρητορική και στη ποίηση τακτικά χρησιμοποιούνται λέξεις συνώνυμες στη σειρά για περισσότερη έμφαση. Στα ορθογραφικά κυρίως λεξικά παρουσιάζονται οι λέξεις με τις συνώνυμές τους. Σε χρήση ονομάτων ο όρος συνώνυμο αποδίδεται ως συνονόματος (π.χ. όνομα Παππού και εγγονού, ή μεταξύ ξαδελφών, ή διάφορο λεγόμενη τότε τυχαία συνωνυμία).

* Με τα συνώνυμα είχε ασχοληθεί στην αρχαιότητα ο Αριστοτέλης.

## Δείτε επίσης

* Συνώνυμο (ταξινόμηση)
* Αντώνυμο
# Αέρας

Ο ατμοσφαιρικός **αέρας** στην Γη αποτελείται κατά 78,08% από άζωτο, 20,95% από οξυγόνο, 0,93% από αργό, 0,0395% από διοξείδιο του άνθρακα και από ίχνη άλλων ευγενών αερίων, εκτός από το αργό. Αποτελεί ουσιώδες στοιχείο στη διαβίωση των ζώντων οργανισμών πάνω στη Γη. Υπάρχει αρκετή ποσότητα αέρα για να αναπνεύσουμε σε ύψος μέχρι 10 km πάνω από την επιφάνεια της Γης. Αν υποθέσουμε ότι η Γη έχει το μέγεθος μιας μπάλας ποδοσφαίρου, η ατμόσφαιρα μέσα στην οποία μπορούμε να αναπνεύσουμε έχει πάχος λιγότερο από 1 mm. Ο αέρας δεν έχει γεύση, οσμή και χρώμα. Αποτελεί ένα από τα τέσσερα στοιχεία της φύσης.

Ο αέρας γίνεται αισθητός όταν βρίσκεται σε κίνηση. Μπορεί να κινηθεί εύκολα και αυξομειώσει το βάρος του, ενώ μπορεί να διαδώσει κύματα πίεσης. Θερμαίνεται με τη συμπίεση και ψύχεται με την εκτόνωση. Ο αέρας έχει μικρή πυκνότητα, του ύψους των 1.293 γραμμαρίων ανά μέτρο, ενώ έχει και βάρος.
# 1312

| Το 1312 σε άλλα ημερολόγια |
| --- |
| Γρηγοριανό ημερολόγιο | 1312 *MCCCXII* |
| Ελληνικό αλφάβητο | ,ΑΤΙΒ´ |
| Ab urbe condita | 2065 |
| Αρμενικό ημερολόγιο | 761 *ԹՎ ՉԿԱ* |
| Κινεζικό ημερολόγιο | 4008 – 4009 *辛亥 – 壬子* |
| Αιθιοπικό ημερολόγιο | 1304 – 1305 |
| Εβραϊκό ημερολόγιο | 5072 – 5073 |
| Περσικό ημερολόγιο | 690 – 691 |
| Ισλαμικό ημερολόγιο | 712 – 713 |
| Ινδουιστικά ημερολόγια |
| *Βικράμ Σαμβάτ* | 1367 – 1368 |
| *Σάκα Σαμβάτ* | 1234 – 1235 |
| *Κάλι Γιούγκα* | 4413 – 4414 |

*Η τρέχουσα σελίδα αφορά το έτος 1312 κατά το Γρηγοριανό ημερολόγιο*

## Γεγονότα

* 3 Απριλίου - Ο Πάπας Κλήμης Ε' διαλύει δια της βίας το Τάγμα του Ναού.
* 29 Ιουνίου – Ο Ερρίκος Ζ΄ του Λουξεμβούργου στέφεται αυτοκράτορας της Αγίας Ρωμαϊκής Αυτοκρατορίας στο Ανάκτορο του Λατερανού, επειδή η Βασιλική του Αγίου Πέτρου έχει καταληφθεί από Ρωμαίους εχθρικούς προς αυτόν.
* Οκτώβριος - Ο Ερρίκος Ζ΄ του Λουξεμβούργου αναγκάζεται να λύσει την πολιορκία της Φλωρεντίας.

## Γεννήσεις

* 13 Νοεμβρίου – Εδουάρδος Γ', βασιλιάς της Αγγλίας
* Γουλιέλμος Β΄, δούκας των Αθηνών

## Θάνατοι

* 23 Ιανουαρίου - Ισαβέλλα Α', πριγκίπισσα της Αχαΐας
* 13 Μαΐου – Θεοβάλδος Β', δούκας της Λωρραίνης
* 27 Αυγούστου – Αρθούρος Β', δούκας της Βρετάνης
* 7 Σεπτεμβρίου - Φερδινάνδος Δ', βασιλιάς της Καστίλης
* 27 Οκτωβρίου - Ιωάννης Β', δούκας της Βραβάντης
# Λογικός θετικισμός

Ο **λογικός θετικισμός** είναι ένα φιλοσοφικό κίνημα των δεκαετιών του 1930 και 40, το οποίο υποστήριξε την απόρριψη της μεταφυσικής, επειδή δεν επαληθεύεται και άρα είναι χωρίς νόημα. Τόσο η πίστη όσο και η μη πίστη στον Θεό, σύμφωνα με τον λογικό θετικισμό, είναι χωρίς νόημα.

## Παραπομπές
# 268

| Το 268 σε άλλα ημερολόγια |
| --- |
| Γρηγοριανό ημερολόγιο | 268 *CCLXVIII* |
| Ελληνικό αλφάβητο | ΣΞΗ´ |
| Ab urbe condita | 1021 |
| Αρμενικό ημερολόγιο | *n/a* |
| Κινεζικό ημερολόγιο | 2964 – 2965 *丁亥 – 戊子* |
| Αιθιοπικό ημερολόγιο | 260 – 261 |
| Εβραϊκό ημερολόγιο | 4028 – 4029 |
| Περσικό ημερολόγιο | 354 ΠΕ – 353 ΠΕ |
| Ισλαμικό ημερολόγιο | 365 ΠΕ – 364 ΠΕ |
| Ινδουιστικά ημερολόγια |
| *Βικράμ Σαμβάτ* | 323 – 324 |
| *Σάκα Σαμβάτ* | 190 – 191 |
| *Κάλι Γιούγκα* | 3369 – 3370 |

*Η τρέχουσα σελίδα αφορά το έτος 268 κατά το Γρηγοριανό ημερολόγιο*

Το έτος **268** (CCLXVIII ) ήταν ένα δίσεκτο έτος που ξεκινούσε την Τετάρτη. Εκείνη την εποχή ήταν γνωστό ως το **Έτος των Υπάτων Πατέρνου και Εγνατίου** (ή, λιγότερο γνωστό, το **Έτος 1021 από Κτήσεως Κόσμου**). Η ονομασία 268 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

## Γεγονότα

### Ανά μέρος

#### Ρωμαϊκή Αυτοκρατορία

* Σεπτέμβριος - Μάχη της Ναϊσσού: ο Αυτοκράτορας Γαλλιηνός, συνεπικουρούμενος από τον Αυρηλιανό, νικά έναν Γοτθικό συνασπισμό (50.000 πολεμιστών) κοντά στη Ναϊσσό (η σημερινή Νις στη Σερβία).
* Ο Γαλλιηνός φονεύεται από τους δικούς του ανώτερους αξιωματικούς στα Μεδιόλανα (σημερινό Μιλάνο) ενώ πολιορκείται από τον αντίπαλό του, Αουρέολο, ένας από τους Ρωμαίους Τριάκοντα Τυράννους. Ο Αουρέολος δολοφονείται με τη σειρά του από την Πραιτωριανή φρουρά.

* Ο Μάρκος Αυρήλιος Κλαύδιος κατηγορείται, κατά τη Σύγκλητο, για τη δολοφονία του Γαλλιηνού (δεν θα αποδειχτεί ποτέ). Γίνεται ο νέος αυτοκράτορας της Ρώμης και θα βασιλεύσει ως ο Κλαύδιος Β΄.
* Ο Κλαύδιος Β΄ ζητά από τη Σύγκλητο να χαριστεί στις ζωές της οικογένειας του Γαλλιηνού και των πολιτικών του υποστηρικτών. Ο Αυτοκράτορας Γαλλιηνός αποθεώνεται και θάβεται σε έναν οικογενειακό τάφο κατά μήκος της Αππίας Οδού.
* Οι Αλαμαννοί εισβάλλουν στην Ιταλία βόρεια του Πο Ποταμού.
* Οι Βησιγότθοι πρωτοεμφανίζονται ως ξεχωριστός λαός.
* Νοέμβριος - Μάχη της Λίμνης Βενάκου: ένα Ρωμαϊκό στράτευμα (35.000 ανδρών) υπό τον αυτοκράτορα Κλαύδιο Β΄ συντρίβει τα Γερμανικά φύλα των Αλαμαννών κατά μήκος της όχθης της Λίμνης Γκάρντα.

#### Ευρώπη

* Ο Βικτωρίνος ανακοινώνεται ως αυτοκράτορας της Γαλατικής Αυτοκρατορίας από τις λεγεώνες της Αυγούστας Τρεβερόρου (Τρίρ), ύστερα από τις δολοφονίες των προκατόχων του. Αναγνωρίζεται από τις επαρχίες της Γαλατίας και της Βρετανίας, αλλά η Ισπανία είχε ήδη επανενωθεί με τη Ρωμαϊκή Αυτοκρατορία.

### Ανά θέμα

#### Θρησκεία

* 26 Δεκεμβρίου - Ο Πάπας Διονύσιος πεθαίνει στη Ρώμη μετά από μία ηγεμονία 9 ετών και τον διαδέχεται ο Πάπας Φήλιξ Α΄.

## Γεννήσεις

## Θάνατοι

* Σεπτέμβριος - Γαλλιηνός, Ρωμαίος αυτοκράτορας (γεννιέται το 218)
* 26 Δεκεμβρίου - Πάπας Διονύσιος
* Αουρέολος, Ρωμαίος σφετεριστής
* Λαιλιανός, Ρωμαίος σφετεριστής
* Μάρκος Αυρήλιος Μάριος, Ρωμαίος αυτοκράτορας (Γαλατίας)
* Πόστουμος, Ρωμαίος αυτοκράτορας της Γαλατικής Αυτοκρατορίας
# Νότιος Ωκεανός

Ο **Νότιος Ωκεανός** διαβρέχει την Ανταρκτική ήπειρο. Είναι ο τέταρτος μεγαλύτερος ωκεανός της γης και αυτός που επίσημα ορίστηκε τελευταίος ως ωκεανός με απόφαση του Διεθνούς Υδρογραφικού Οργανισμού, το 2000.

Southern Ocean

Η συνολική του επιφάνεια είναι 20.327.000 χλμ² και το μήκος των ακτών του 17.968 χλμ. Γεωγραφικά ορίζεται ως η θαλάσσια έκταση νοτίως του εξηκοστού νοτίου παραλλήλου, μέχρι τις ακτές της Ανταρκτικής.
Το 2008 έρευνα έδειξε ότι ο Νότιος Ωκεανός παραμένει μια τεράστια αποθήκη διοξειδίου του άνθρακα στον πλανήτη μας.

## Θάλασσες του Νότιου Ωκεανού

* Θάλασσα Ουέντελ, (Weddell Sea)
* Lazarev sea
* Riisen-Larsen sea
* Cosmonaut sea
* Cooperation sea
* Θάλασσα Ρος, (Ross Sea)
* Davis sea
* Mawson sea
* D'Urville sea
* Somov sea
* Θάλασσα Αμούνδσεν, (Amundsen Sea)
* Θάλασσα Μπελινγκσχάουζεν, (Bellingshausen Sea)
* Weddell sea

## Χάρτες

*
*
* , Πολιτικοί χάρτες (1995-2005)
* National Geographic

### Βλέπε επίσης

* Θάλασσα
* Ειρηνικός Ωκεανός
* Ατλαντικός Ωκεανός
* Ινδικός Ωκεανός
* Αρκτικός Ωκεανός

## Παραπομπές
# 1677

| Το 1677 σε άλλα ημερολόγια |
| --- |
| Γρηγοριανό ημερολόγιο | 1677 *MDCLXXVII* |
| Ελληνικό αλφάβητο | ,ΑΧΟΖ´ |
| Ab urbe condita | 2430 |
| Αρμενικό ημερολόγιο | 1126 *ԹՎ ՌՃԻԶ* |
| Κινεζικό ημερολόγιο | 4373 – 4374 *丙辰 – 丁巳* |
| Αιθιοπικό ημερολόγιο | 1669 – 1670 |
| Εβραϊκό ημερολόγιο | 5437 – 5438 |
| Περσικό ημερολόγιο | 1055 – 1056 |
| Ισλαμικό ημερολόγιο | 1088 – 1089 |
| Ινδουιστικά ημερολόγια |
| *Βικράμ Σαμβάτ* | 1732 – 1733 |
| *Σάκα Σαμβάτ* | 1599 – 1600 |
| *Κάλι Γιούγκα* | 4778 – 4779 |

*Η τρέχουσα σελίδα αφορά το έτος 1677 κατά το Γρηγοριανό ημερολόγιο*

## Γεγονότα

* 1 Ιανουαρίου - Κάνει πρεμιέρα η τραγωδία του Ρακίνα *Φαίδρα*.
* 17 Μαρτίου - Κατά τη διάρκεια του Γαλλο-Ολλανδικού Πολέμου, λήγει η πολιορκία της Βαλανσιέν με την κατάληψη της πόλης από τους Γάλλους.
* 4 Νοεμβρίου - Η μελλοντική Μαρία Β΄ της Αγγλίας παντρεύεται τον Γουλιέλμο, πρίγκιπα της Οράγγης. Αργότερα θα βασιλεύσουν από κοινού ως Γουλιέλμος και Μαρία.

## Γεννήσεις

## Θάνατοι

* 21 Φεβρουαρίου - Μπαρούχ Σπινόζα, Ολλανδός φιλόσοφος
* 26 Δεκεμβρίου - Βερνάρδος Γουσταύος της Βάδης-Ντούρλαχ, Γερμανός στρατιωτικός
# Σοκολού Μεχμέτ Πασάς

| Σοκολού Μεχμέτ Πασάς |
| --- |
|  |
| Γενικές πληροφορίες |
| Όνομα στη μητρική γλώσσα | صقللى محمد پاشا‎ (Οθωμανικά Τουρκικά) και Sokollu Mehmed Paşa (Τουρκικά)  |
| Γέννηση |  |
| Αιτία θανάτου | τραύμα από μαχαίρι |
| Συνθήκες θανάτου | ανθρωποκτονία |
| Τόπος ταφής | Sokollu Mehmed Pasha Mosque |
| Κατοικία | Αδριανούπολη Κωνσταντινούπολη Σοκολόβιτσι |
| Θρησκεία | Σουνιτισμός |
| Εκπαίδευση και γλώσσες |
| Ομιλούμενες γλώσσες | Σερβικά οθωμανικά Τουρκικά περσικά Αραβικά Λατινικά Νέα βενετική γλώσσα τουρκικά |
| Σπουδές | Εντερούν |
| Οικογένεια |
| Σύζυγος | Εσμαχάν Σουλτάν (1562–1579) |
| Τέκνα | Sokulluzade Hasan Paşa İbrahim Han |
| Συγγενείς | Σελίμ Β΄ (πεθερός) |
| Στρατιωτική σταδιοδρομία |
| Βαθμός/στρατός | ναύαρχος |
| Πόλεμοι/μάχες | Δ΄ Βενετοτουρκικός Πόλεμος, Πόλεμος Οθωμανών-Σαφαβιδών (1532-1555) και Πόλεμος Οθωμανών-Σαφαβιδών (1578-1590) |
| Αξιώματα και βραβεύσεις |
| Αξίωμα | μεγάλος βεζίρης της Οθωμανικής Αυτοκρατορίας (1565–1579) καπουδάν πασάς (1546–1550) μπεηλέρμπεης της Ρούμελης |
|  Σχετικά πολυμέσα |
|

Ο **Σοκολού Μεχμέτ Πασάς** (Τούρκ.: Sokollu Mehmed Paşa, Οθωμανικά: سوکلو محمد پاشا) ήταν Μεγάλος Βεζίρης της Οθωμανικής Αυτοκρατορίας από το 1565 έως το 1579. Διατήρησε το αξίωμά του υπό την εξουσία τριών Σουλτάνων: Του Σουλεϊμάν του Μεγαλοπρεπούς, του Σελίμ Β' και του Μουράτ Γ'.

## Βιογραφία

Ο Μεχμέτ γεννήθηκε το 1506 στο Σοκολόβιτσι ( Sokolovići) της Σερβίας. Ήταν Σερβικής καταγωγής. Το χριστιανικό όνομά του ήταν Μπάγιτσα ή Μπάγιο Νέναντιτς (Бајица Ненадић, Бајо). Το 1519 στο πλαίσιο του παιδομαζώματος προικισμένων Χριστιανών ο Μεχμέτ βρέθηκε αρχικά στην Αδριανούπολη και στη συνέχεια στην Κωνσταντινούπολη, όπου ξεχώρισε γρήγορα για τις πνευματικές του ικανότητες. Ως απλός στρατιώτης πήρε μέρος στη μάχη του Μοχάτς (1526) και στην πρώτη πολιορκία της Βιέννης 1529. Το 1546, μετά το θάνατο του Χαϊρεντίν Μπαρμπαρόσα τον διαδέχθηκε ως αρχιναύαρχος (Καπουδάν Πασάς) του οθωμανικού στόλου. Το 1551 πήρε τον τίτλο του Μπεηλέρμπεη της Ρούμελης (Ευρωπαϊκό τμήμα της Οθωμανικής αυτοκρατορίας). Ο Σουλτάνος Σουλεϊμάν, εντυπωσιασμένος από τις ικανότητες που επιδείκνυε ο Μεχμέτ, του έδωσε το αξίωμα του τρίτου Βεζίρη το 1555. Το 1561 του απονεμήθηκε ο τίτλος του δεύτερου Βεζίρη.

Το 1562 παντρεύτηκε την εγγονή του Σουλεϊμάν και κόρη του Ηγεμόνα Σελίμ (μετέπειτα Σελίμ Β'), Εσμαχάν Σουλτάν. Τον Ιούνιο του 1565, μετά το θάνατο του Σεμίζ Αλί Πασά, ο Σουλεϊμάν έδωσε στο Σοκολού το αξίωμα του Μεγάλου Βεζίρη. Μετά το θάνατο του Σουλεϊμάν και την άνοδο στο θρόνο του Σελίμ Β', ο Σοκολού όχι μόνο διατήρησε το αξίωμά του αλλά και έγινε αυτός ο ουσιαστικός κυβερνήτης της αυτοκρατορίας. Μετά το θάνατο του Σελίμ και την άνοδο στο θρόνο του Μουράτ Γ', ο Σοκολού διατήρησε το αξίωμά του αλλά έπρεπε πια να αντιμετωπίζει την αυξανόμενη δυσπιστία, που προερχόταν από την αύξηση της δύναμης και της επιρροής του. Στις 11 Οκτωβρίου 1579 ο Σοκολού Μεχμέτ Πασάς δολοφονήθηκε από έναν δερβίση.
# 1778

| Το 1778 σε άλλα ημερολόγια |
| --- |
| Γρηγοριανό ημερολόγιο | 1778 *MDCCLXXVIII* |
| Ελληνικό αλφάβητο | ,ΑΨΟΗ´ |
| Ab urbe condita | 2531 |
| Αρμενικό ημερολόγιο | 1227 *ԹՎ ՌՄԻԷ* |
| Κινεζικό ημερολόγιο | 4474 – 4475 *丁酉 – 戊戌* |
| Αιθιοπικό ημερολόγιο | 1770 – 1771 |
| Εβραϊκό ημερολόγιο | 5538 – 5539 |
| Περσικό ημερολόγιο | 1156 – 1157 |
| Ισλαμικό ημερολόγιο | 1192 – 1193 |
| Ινδουιστικά ημερολόγια |
| *Βικράμ Σαμβάτ* | 1833 – 1834 |
| *Σάκα Σαμβάτ* | 1700 – 1701 |
| *Κάλι Γιούγκα* | 4879 – 4880 |

*Η παρούσα σελίδα αφορά το έτος 1778 κατά το Γρηγοριανό ημερολόγιο*

## Γεγονότα

* 18 Ιανουαρίου - Κατά το τρίτο του ταξίδι, ο Τζέιμς Κουκ ανακαλύπτει τα νησιά Οάχου και Καουάι στον Ειρηνικό Ωκεανό (στη σημερινή Χαβάη) και τα ονομάζει νησιά Σάντουιτς.
* 5 Φεβρουαρίου - Η Νότια Καρολίνα γίνεται η πρώτη πολιτεία που επικυρώνει τα Άρθρα της Συνομοσπονδίας.
* 6 Φεβρουαρίου - Αμερικανική Επανάσταση: Οι Ηνωμένες Πολιτείες Αμερικής και η Γαλλία υπογράφουν στο Παρίσι τη Συνθήκη Συμμαχίας και τη Συνθήκη Φιλίας και Εμπορίου, σηματοδοτώντας την επίσημη αναγνώριση του νέου κράτους από τη Γαλλία.
* 14 Φεβρουαρίου - Η Σημαία των Ηνωμένων Πολιτειών αναγνωρίζεται για πρώτη φορά επίσημα από ξένο πολεμικό πλοίο, όταν ο Γάλλος ναύαρχος Τουσέν Γκιγιόμ Πικέ ντα λα Μοτ χαιρετά με 9 κανονιοβολισμούς το *USS Ranger* του πλοιάρχου Τζον Πωλ Τζόουνς.
* 28 Ιουλίου - Επικυρώνεται το σύνταγμα της Κανταβρίας στην Ισπανία.
* 3 Αυγούστου - Ανοίγει η Σκάλα του Μιλάνου με έργο του Αντόνιο Σαλιέρι.
* 26 Αυγούστου - Πρώτη καταγεγραμμένη ανάβαση στο όρος Τρίγκλαβ, το υψηλότερο βουνό της Σλοβενίας.
* 29 Αυγούστου - Αμερικανική Επανάσταση: Πραγματοποιείται η αμφίρροπη μάχη του Ρόουντ Άιλαντ μεταξύ των βρετανικών και των αμερικανικών δυνάμεων.
* 7 Σεπτεμβρίου - Αμερικανική Επανάσταση: Οι Γάλλοι εισβάλλουν στη Δομινίκα, στις Βρετανικές Δυτικές Ινδίες, προτούν καν ενημερωθεί η Μεγάλη Βρετανία για την εμπλοκή της Γαλλίας στον πόλεμο.
* 26 Νοεμβρίου - Ο Τζέιμς Κουκ γίνεται ο πρώτος Ευρωπαίος που αντικρίζει το νησί Μάουι στη Χαβάη.
* 15 Δεκεμβρίου - Αμερικανική Επανάσταση: Ο βρετανικός στόλος νικά το γαλλικό στη ναυμαχία της Αγίας Λουκίας.

## Γεννήσεις

* 25 Φεβρουαρίου - Χοσέ ντε Σαν Μαρτίν, Αργεντινός στρατιωτικός
* 20 Αυγούστου - Μπερνάρδο Ο' Χίγκινς, Χιλιανός ηγέτης
* 1 Νοεμβρίου - Γουσταύος Δ' Αδόλφος, βασιλιάς της Σουηδίας
* 19 Δεκεμβρίου - Μαρία Θηρεσία, βασίλισσα της Γαλλίας
* Γεώργιος Βαρνακιώτης, Έλληνας οπλαρχηγός
* Ιάκωβος Ρίζος Νερουλός, Έλληνας λόγιος

## Θάνατοι

* 10 Ιανουαρίου - Κάρολος Λινναίος, Σουηδός βοτανολόγος
* 20 Φεβρουαρίου - Λάουρα Μπάσσι, Ιταλίδα φυσικός και ακαδημαϊκός
* 5 Μαρτίου - Τόμας Αρν, Άγγλος συνθέτης
* 30 Μαΐου - Βολταίρος, Γάλλος φιλόσοφος
* 2 Ιουλίου - Ζαν Ζακ Ρουσσώ, Ελβετός φιλόσοφος
# Σκυρόδεμα

Σκυρόδεμα
Το **σκυρόδεμα** είναι κονίαμα (δηλαδή μείγμα ορυκτών αδρανών, νερού, συνδετικών, τυχόν πρόσθετων), όπου για συνδετικό χρησιμοποιείται τσιμέντο.

## Ονομασία

Αν και το όνομα παραπέμπει σε μείγμα σκύρων (χαλικιών) με συνδετικά υλικά, έχει επικρατήσει να εννοεί μείγμα όπου κυριαρχούν οπτικά τα σκύρα. Σιδηροπαγές ή οπλισμένο σκυρόδεμα ονομάζεται αυτό που συνδυάζεται με χαλύβδινες ράβδους οπλισμού. Παλαιότερα χρησιμοποιείτο και ο όρος **μπετόν αρμέ** από τον αντίστοιχο γαλλικό (*béton armé*).

Κλασική, μικρή μπετονιέρα, για την παρασκευή του μίγματος σκυροδέματος
## Σύνθεση

Η σύνθεση του σκυροδέματος και η αναλογία των υλικών ποικίλει και καθορίζεται από τη μελέτη σύνθεσης σκυροδέματος. Ανάλογα με τις απαιτήσεις το τσιμέντο είναι τουλάχιστον το 11% έως 17% του συνολικού βάρους ενώ το νερό το πολύ 48% έως 70% του βάρους του τσιμέντου. Το νερό δεν χάνεται από το τελικό σκυρόδεμα αλλά δεσμεύεται χημικά. Η αύξηση της ποσότητας του νερού στο αρχικό μείγμα αυξάνει την εργασιμότητα αλλά οδηγεί σε προβλήματα όπως μειωμένη αντοχή, ρηγματώσεις, μειωμένη προστασία του οπλισμού στο οπλισμένο σκυρόδεμα και άλλα. Το μεγαλύτερο μέρος του βάρους είναι το βάρος των αδρανών. Τα αδρανή πρέπει να είναι γωνιώδη και να έχουν καλή διαβάθμιση από λεπτόκοκκα έως πιο χονδρόκοκκα. Στο σκυρόδεμα μπορούν να προστεθούν χημικές ενώσεις που μεταβάλουν ιδιότητές του όπως τον χρόνο πήξης, την ευκολία ροής και άλλες.

## Κατηγορίες αντοχής

Το σκυρόδεμα χωρίζεται σε κατηγορίες ανάλογα με τη θλιπτική αντοχή του. Το πρώτο νούμερο δείχνει την αντοχή του πρότυπου κυλινδρικού δοκιμίου και το δεύτερο την αντοχή του πρότυπου κυβικού δοκιμίου σε MPa (106 N/m2 ή εκατοντάδες τόνοι ανά τετραγωνικό μέτρο).
Κατά τον Ευρωκώδικα 2 και το EN 206-1 οι κατηγορίες αντοχής είναι:

* C12/15
* C16/20
* C20/25
* C25/30
* C30/37
* C35/45
* C40/50
* C45/55
* C50/60
* C55/67
* C60/75
* C70/85
* C80/95
* C90/105

## Πηγές

* Ευρωκώδικας 2: Σχεδιασμός φορέων από Σκυρόδεμα

## Εξωτερικοί σύνδεσμοι

* Τσιμέντο & σκυρόδεμα - Καθ. Α. Μοροπούλου, ΕΔΙΠ Κ. Λαμπρόπουλος - ntua ACADEMIC OPEN COURSES Αρχειοθετήθηκε 2022-01-20 στο Wayback Machine.
* Ασκήστε beton Αρχειοθετήθηκε 2015-05-29 στο Wayback Machine. Εγχειρίδιο σκυροδέτησης INTERBETON.
# Μούρθια

| Μούρθια |
| --- |
|  |
|

|  |  |
| --- | --- |
|  Σημαία |  Έμβλημα |

 |
| Μούρθια
37°59′0″N 1°7′49″W |
|  |
| Χώρα | Ισπανία |
| Διοικητική υπαγωγή | Περιοχή της Μούρθια |
| Διοίκηση |
|  • mayor of Murcia | Χοσέ Βαλιέστα (από 2015) |
| Έκταση | 881.860.000 m² |
| Υψόμετρο | 43 μέτρα |
| Πληθυσμός | 479.405 (2025) |
| Ταχ. κωδ. | 30001–30012 |
| Ιστότοπος | Επίσημος ιστότοπος |
|  Σχετικά πολυμέσα |
|

Η **Μούρθια** (ισπανικά: *Murcia*) είναι η πρωτεύουσα και μεγαλύτερη πόλη της περιοχής της Μούρθια, στην νοτιοανατολική Ισπανία. Η πόλη το 2010 είχε 442.573 κατοίκους (περίπου το ένα τρίτο της αυτόνομης κοινότητας) και ήταν η 7η μεγαλύτερη της χώρας. Η μητροπολιτική περιοχή της Μούρθια το 2010 είχε 689.591 κατοίκους. Η πόλη είναι κτισμένη στις όχθες του ποταμού Σεγούρα σε υψόμετρο 43 και είναι γνωστή για το ήπιο κλίμα με τα ζεστά καλοκαίρια, τους ήπιους χειμώνες και τη σχετικά χαμηλή βροχόπτωση.

Η Μούρθια ιδρύθηκε από τον εμίρη της Κόρδοβας Αμπντ αλ-Ραχμάν Β΄ το 826 μ.Χ. με το όνομα Μούρσιγια (مرسية) και είναι κυρίως μια πόλη παροχής υπηρεσιών και πανεπιστημιούπολη. Ανάμεσα στα κύρια αξιοθέατα της πόλης συγκαταλέγεται ο καθεδρικός της Μούρθια και ένας αριθμός μπαρόκ κτιρίων, η τοπική κουζίνα, γλυπτά των λιτανειών της Μεγάλης Εβδομάδας από το διάσημο γηγενή γλύπτη Φρανθίσκο Σαλθίγιο και η Φιέστα ντε Πριμαβέρα (γιορτή της άνοιξης).

## Παραπομπές